Standardele de elaborare a tezei de doctorat sunt specificate în *Ghidul de redactare a tezei de doctorat emis de Școala Doctorală Studii de Hungarologie*, care este Anexa 1 a Regulamentului Școlii Doctorale Studii de Hungarologie.

1.Tezele de doctorat prezentate la Școala Doctorală Studii de Hungarologie vor avea un număr de minimum 200 de pagini a câte 2500 de semne pe pagină (inclusiv spațiile), indiferent de corpul de literă cu care sunt imprimate.

2. Se recomandă redactare finală în Font Times New Roman, corp de literă 12; se admite utilizarea unui alt font, cu condiția ca fontul să fie constant același, în tot textul tezei și al anexelor sale.

3. Teza va avea obligatoriu o Bibliografie finală, care va cuprinde toate sursele referențiate în text, precum și (eventual) alte surse.

4. Unele documente utilizate în cercetarea doctorală pot fi prezentate în Anexele tezei.

5. Deciziile despre traducerea sau păstrarea în original a citatelor utilizate în teză se vor lua, în funcție de subiectul cercetării, de comun acord cu conducătorul de doctorat.

6. Notele pot fi în subsolul paginii sau la sfârșitul fiecărui capitol.

7. Prezentarea Bibliografiei variază în funcție de discipline.